stanford-oval/wikipedia huggingface dataset:
יחסי איחוד האמירויות הערביות – איראן
חילוקי דעות > קונפליקטים בולטים

איחוד האמירויות הערביות מסרב לריבונותה של איראן על פני שני איים במפרץ הפרסי, ואילו איראן רואה בהם חלק בלתי נפרד: טונב הקטן (הנקרא טונב א-צע'רה בערבית וטונב א-קוצ'אק בפרסית) וטנב הגדול (המכונה טונב אל-כבירה בערבית וטונב א-בוזורג בפרסית). האיים נמצאים בשליטה איראנית מאז נובמבר 1971, בעקבות יציאת הכוחות הבריטיים מהמפרץ הפרסי, וכמה ימים לפני הכרזת העצמאות של איחוד האמירויות הערביות בדצמבר 1971.
איחוד האמירויות הערביות חולק על ריבונותה של איראן על אבו מוסא (המכונה ג'זירת אבו מוסא בערבית וג'זירה יא אבו מוסא בפרסית), אי במפרץ הפרסי, עד שהוסכם במזכר הבנות משנת 1971, שבו סוכם שהמדינות ישלטו יחדיו על האי בחלקו הדרומי בלבד בשביל עניינים אזרחים. האי היה בשליטה איראנית עד שבריטניה השתלטה עליו ב-1908. בסוף שנות ה-60 העבירה בריטניה את הממשל של האי לאמירות שארג'ה, אחת משבע האמירויות שיתאחדו בעתיד. ב-30 בנובמבר 1971 (יומיים לפני הקמתה הרשמית של איחוד האמירויות הערביות), איראן ושארג'ה חתמו על מזכר הבנות כדי לנהל במשותף חלק מהאי על סמך מפה שסופחה למזכר, דבר המאפשר לאיראן להציב כוחות צבאיים ולאמירות שארג'ה לתחזק מספר מוגבל של שוטרים באי. עם זאת, איראן נקטה בצעדים חד צדדיים מאז 1992, כולל הגבלות גישה והצטברות צבאית על האי, וכן לגרש את העובדים הזרים שפעלו מאיחוד האמירויות בבית הספר, המרפאה ותחנת הכוח.
איראן מתחה ביקורת על איחוד האמירויות על שאפשרה לצרפת לפתח את בסיס הקבע הראשון שלה במפרץ הפרסי ורואה באישור של איחוד האמירויות להציב את הכוחות הצבאיים של המערב בשטחה כאיום על ביטחונה הלאומי.
שם ליגת העל של איחוד האמירויות הערביות שונה כי נתפס כמעורר את המחלוקת על שם המפרץ הפרסי.
חילוקי דעות > הקפאת היחסים

בינואר 2016 הוציאה ערב הסעודית להורג 47 אנשים באשמות טרור, כולל את נימר א-נימר, שייח' סעודי שיעי שעודד להפיכת המשטר הסעודי (לכאורה בדרכי שלום). ההוצאה להורג גרמה הפגנות אלימות באיראן: מפגינים זועמים הציתו את השגרירות הסעודית בטהראן, והתפרעו בקונסוליה במשהד כחלק מהמתקפה על הנציגויות הדיפלומטיות הסעודיות באיראן. בעקבות זאת הודיעה סעודיה על ניתוק היחסים עם איראן, וגירוש הדיפלומטים האיראניים משטחה. מדינות נוספות שהן בעלות בריתה של ערב הסעודית, ובהן בחריין, כווית ואיחוד האמירויות, עשו כמוה או השיבו את שגריריהן מטהראן.. עם זאת, בניגוד לערב הסעודית, בחריין ותימן שניתקו לחלוטין את היחסים עם איראן, עם האמירויות איראן עדיין מקיימת יחסים מוגבלים, ושתי המדינות שומרות על שגרירות אחת אצל השנייה.
יחסי אזרבייג'ן–רוסיה

| יחסי אזרבייג'ן–רוסיה |
| --- | --- |
אזרבייג'ן: רוסיה


אזרבייג'ן: רוסיה
שטח (בקילומטר רבוע)
86,600: 17,098,242
אוכלוסייה
10,372,545: 144,335,057
תמ"ג (במיליוני דולרים)
72,356: 2,021,421
תמ"ג לנפש (בדולרים)
6,976: 14,005
משטר
רפובליקה: רפובליקה פדרלית נשיאותית

דמיטרי מדבדב מתקבל ע "י ותיקי המלחמה הפטריוטית הגדולה האזרים ונשיא אזרבייג'ן אילהם אלייב בבאקו
דמיטרי מדבדב מתקבל על ידי נשיא אזרבייג'ן אילהם אלייב ואשתו מהריבאן אלייבה
ולדימיר פוטין עם היידר אלייב באזרבייג'ן בשדה התעופה.
יחסי אזרבייג'ן–רוסיה הם היחסים הדיפלומטיים בין הרפובליקה של אזרבייג'ן לבין הפדרציה הרוסית.
היסטוריה

אזור אזרבייג'ן הפך לחלק מהאימפריה הרוסית לאחר שהשושלת הקאג'ארית נאלצה לוותר על חלק משטחיה בעקבות מלחמת רוסיה–פרס (1804–1813) והסכם גוליסטן, וכן בעקבות מלחמת רוסיה-פרס (1826–1828) והסכם טורקמנצ'אי. לאחר כמה עשרות שנים שהאזור היה חלק מהאימפריה הרוסית, זכתה אזרבייג'ן לעצמאות לאחר מלחמת העולם הראשונה, אולם בשנת 1922 סופחה לברית המועצות. לאחר קריסת ברית המועצות בשנת 1991, היחסים בין שתי המדינות החלו להתקרב בשל מדיניות החוץ של אייאז מוטאליבוב. עם זאת, לאחר טבח חוג'אלי, מוטאליבוב נאלץ להתפטר ואלבופאז פלצ'יביי עלה במקומו לשלטון. במהלך שלטון אלצ'יביי, הדרדרו היחסים בין המדינות, ורק כאשר היידר אלייב עלה לשלטון בשנת 1993, הוא חידש את היחסים החמים עם רוסיה.
היחסים בין שתי המדינות היו ידידותיים וקרובים במשך השנים, אולם היו גם חילוקי דעות רבים, כגון במלחמת נגורנו קרבאך, במלחמת גאורגיה–רוסיה ובמעמד המשפטי של הים הכספי. אזרבייג'ן תמכה ברוסיה בסוגיית צ'צ'ניה וסגרה את נציגות נשיא המורדים הצ'צ'נים אסלאן מסחאדוב בבאקו.
על פי סקר שנערך ב-2007, כ-80% מהאזרים תמכו בידידות עם רוסיה, אולם לאחר מלחמת גאורגיה–רוסיה, התמיכה ירדה ל-52%.
שיתוף פעולה צבאי

ב -27 בפברואר 2003, חתמו רוסיה ואזרבייג'ן בבאקו על הסכם בין-ממשלתי לשיתוף פעולה צבאי-טכני, וב-4 בדצמבר 2006 חתמו הצדדים על הסכם בין-ממשלתי בדבר הגנה הדדית על זכויות קניין רוחני.
ראשי מחלקות ההגנה של שתי המדינות נפגשים באופן קבוע. בשנת 2002 נחתם הסכם בין המדינות, בנוגע לשימוש בתחנת המכ"ם בגבאלה.
ב-8 ביוני 2007, בעת פסגת הG-8 ב בהייליגנדם, נשיא רוסיה ולדימיר פוטין הציע להשתמש במכ"ם בגבאלה כחלק ממערכת ההגנה נגד טילים שפותחה בארצות הברית, וההצעה נתמכה על ידי אזרבייג'ן. כמו כן, קיימים הסכמים שונים ושיתופי פעולה בין המדינות בנוגע להגנת הגבולות והלחימה בטרור.
יחסים כלכליים

שיתוף הפעולה המסחרי והכלכלי בין רוסיה לאזרבייג'ן הולך וגדל. בשנת 2008 גדל מחזור הסחר בין שתי המדינות ב-39.3% והסתכם ב-2.403 מיליארד דולר, היצוא גדל ב-42.6% ל-1.911 מיליארד דולר, ואילו היבוא גדל ב-25.4% ל-411.4 מיליון דולר.[דרוש מקור] למרות שאספקת הגז הרוסית לאזרבייג'ן הסתיימה ב-1 בינואר 2007, המסחר שמר על מגמה חיובית, והיקף הסחר בין המדינות נמצא במגמת התרחבות.
שיתוף פעולה תרבותי

יחסי המדינות בתרבות ובחינוך מתפתחים בהתמדה. בדצמבר 2006 אימצו שתי המדינות תוכנית לשיתוף פעולה בין-לאומי בתחום ההומניטרי לשנים 2007-2009. שנת 2005 הייתה "שנת אזרבייג'ן" ברוסיה ואילו שנת 2006 הייתה "שנת רוסיה" באזרבייג'ן; שתי המדינות קיימו 110 אירועי תרבות מיוחדים בשנתיים אלו.
בשנת 2008 הוקם סניף בבאקו של אוניברסיטת מוסקבה. באוניברסיטאות של אזרבייג'ן למעלה מ-15 אלף סטודנטים מתחנכים בשפה הרוסית. באזרבייג'ן יש למעלה מ-50 עיתונים בשפה הרוסית ו-10 סוכנויות חדשות רוסיות.
נציגויות דיפלומטיות

אזרבייג'ן מחזיקה ברוסיה שגרירות במוסקבה, ושתי קונסוליות כלליות בסנקט פטרבורג וביקטרינבורג.
רוסיה מחזיקה באזרבייג'ן שגרירות בבאקו.
יחסי אינדונזיה–טנזניה

| יחסי אינדונזיה–טנזניה |
| --- | --- |
אינדונזיה: טנזניה


אינדונזיה: טנזניה
שטח (בקילומטר רבוע)
1,904,569: 947,300
אוכלוסייה
284,801,318: 69,722,953
תמ"ג (במיליוני דולרים)
1,371,171: 79,158
תמ"ג לנפש (בדולרים)
4,814: 1,135
משטר
דמוקרטיה נשיאותית: רפובליקה

יחסי אינדונזיה–טנזניה הם היחסים הבילטרליים בין אינדונזיה לטנזניה. היחסים בין שתי המדינות הם בעיקר בתחום החקלאות, שבהם אינדונזיה מספקת הדרכה ועזרה לחקלאים טנזנים. בשנת 2011 שתי המדינות הקימו את ועדת שיתוף הפעולה החקלאי האינדונזית-טנזנית (JACC), הנועד לשפר את שיתוף הפעולה בתחום החקלאות בין שתי המדינות, שיפור המיומנויות החקלאיות של שתי המדינות, מחקר משותף, והרחבת גישת השווקים למוצרים חקלאיים. לאינדונזיה יש שגרירות בדאר א-סלאם. לטנזניה יש שגריר שאינו תושב בקואלה לומפור, מלזיה. שתי המדינות הן חברות בארגונים רב-צדדיים, כגון ארגון הסחר העולמי (WTO), ‏G77 והמדינות הבלתי-מזדהות.
היסטוריה

היחסים הבילטרליים בין אינדונזיה וטנזניה נוסדו ב-1964. באפריל 2005, סגן נשיא טנזניה, ד"ר עלי מוחמד שיין (Ali Mohammed Shein) ביקר באינדונזיה כדי לציין 50 שנים לוועידת באנדונג. באפריל 2007, שר החקלאות האינדונזי, אנטון אפריאנטונו, ביקר בטנזניה ובמסגרת ביקורו חתם על הסכם הקמת ועדת שיתוף הפעולה החקלאי האינדונזית-טנזנית (JACC).
שיתוף פעולה חקלאי

היחסים בין שתי המדינות מתבססים בעיקר בתחום החקלאות. בשנת 1996, הקימה אינדונזיה את מרכז ההכשרה החקלאי והכפרי לחקלאי (FARTC), במקינדו, מורוגורו, טנזניה, היכן שמומחי חקלאות אינדונזים מספקים הדרכה לחקלאים טנזנים. עם זאת, בגלל בעקבות צעדי צנע התוכנית הופסקה בשנת 2004. בשנת 2007 שר החקלאות של טנזניה ביקר את שר החקלאות באינדונזיה, וביקש את חידוש תוכנית ההכשרה החקלאית. במרץ 2011, הממשלה האינדונזית חידשה את התוכנית. בשביל אינדונזיה, סיוע זה בחקלאות לטנזניה היה מונע על ידי הסכם דרום-דרום וסולידריות המדינות הבלתי-מזדהות, אשר קידם את הסתמכותה העצמית של טנזניה, בעיקר בתחום הביטחון התזונתי.
יחסי אינדונזיה – פפואה גינאה החדשה

| יחסי אינדונזיה – פפואה גינאה החדשה |
| --- | --- |
אינדונזיה: פפואה גינאה החדשה


אינדונזיה: פפואה גינאה החדשה
שטח (בקילומטר רבוע)
1,904,569: 462,840
אוכלוסייה
284,801,318: 10,685,855
תמ"ג (במיליוני דולרים)
1,371,171: 30,932
תמ"ג לנפש (בדולרים)
4,814: 2,895
משטר
רפובליקה: מונרכיה חוקתית

יחסי אינדונזיה–פפואה גינאה החדשה הם יחסי החוץ בין אינדונזיה ופפואה גינאה החדשה. שתי המדינות גובלות בגבולה הצפוני של אוסטרליה.
מערב גינאה החדשה (אשר מורכבת משני מחוזות אינדונזיים: פפואה ופפואה המערבית) ופפואה גינאה החדשה חולקים גבול לאורך 820 ק"מ. הגבול הזה עורר מתח מדיני מתמשך בין המדינות במשך עשורים רבים.
אינדונזיה מיוצגת בפפואה גינאה החדשה על ידי שגרירות בפורט מורסבי והקונסוליה בעיר ואנימו.
היסטוריה

השלטון הקולוניאלי ההולנדי, ופעולות הממשלה האינדונזית על האוכלוסיות בפפואה גרמו לבעיית גבול חריפה, ולנהירת פליטים מפפואה לפפואה גינאה החדשה.
בשנת 1979 נחתם הסכם בין אינדונזיה לפפואה ניו גינאה, אשר קבע את הגבול בקו ישר, אשר נמשך בלי התחשבות בתנאי הקרקע, למעט קטע קטן באזור נהר פליי, שנקבע בשנת 1893, כדי לאפשר שיטור בריטי טוב יותר של האזור.
פליטים

בשל סכסוך גבול בין שתי המדינות, פליטים חצו את הגבול באופן קבוע.
הבעיה העיקרית של הפליטים מהסכסוך בין כוחות הביטחון האינדונזיים, ובין קבוצות שונות במערב פפואה, הם מבקשי המקלט בשטח פפואה גינאה החדשה.
אמנה הדדית

ב-27 באוקטובר 1986 נחתם הסכם של כבוד הדדי, שיתוף פעולה, וידידות בין המדינות, אשר נועד ליישב את כל המחלוקות שעלולות להתעורר ביניהן רק בדרכי שלום"
יחסי איסלנד – קוריאה הצפונית

| יחסי איסלנד – קוריאה הצפונית |
| --- | --- |
איסלנד: קוריאה הצפונית


איסלנד: קוריאה הצפונית
שטח (בקילומטר רבוע)
103,000: 120,538
אוכלוסייה
396,257: 26,541,336
תמ"ג (במיליוני דולרים)
31,020: 
תמ"ג לנפש (בדולרים)
78,283: 
משטר
רפובליקה: דיקטטורה, טוטליטריזם, משטר חד מפלגתי

יחסי איסלנד–קוריאה הצפונית (בקוריאנית: 아이슬란드-조선민주주의인민공화국 관계) הם היחסים בין איסלנד לבין הרפובליקה העממית של קוריאה. למדינות אין שגרירויות זו אצל זו, אולם שגריר איסלנד בבייג'ינג הוא האחראי על היחסים עם קוריאה הצפונית, בעוד שגריר קוריאה הצפונית בסטוקהולם הוא האחראי ליחסי המדינה עם איסלנד. השגרירות השוודית בפיונגיאנג מוסמכת להעניק ויזות לאיסלנד.
היסטוריה

לפי מקורות שונים, המדינות כוננו את היחסים הדיפלומטיים ביניהן בשנת 1973, כחלק מהחלטת כל מדינות סקנדינביה להכיר בקוריאה הצפונית, ובכך תם עידן הבידוד המדיני של קוריאה הצפונית במערב אירופה. עשר שנים מאוחר יותר, ב-2 באפריל 1982, הוקמה שגרירות איסלנד בקוריאה הצפונית.
במהלך שנות השמונים הוקמו באיסלנד ארגונים שתמכו בקוריאה הצפונית ובאידאולוגיית ג'וצ'ה, כחלק מהמאמצים של קוריאה הצפונית לבנות תמיכה באיסלנד. אחד מהארגונים הללו היא ארגון הסולידריות האיסלנדית למען קוריאה, אשר ביקר בפיוגיאנג בעשור הראשון של היחסים. המערכת התרבותית והחברותית בין איסלנד לקוריאה הצפונית דעכה עד שנת 2011.
בעקבות אולימפיאדת סיאול ב-1988, שגריר איסלנד לקוריאה הצפונית שאינו תושב במדינה, הכריז כי מעולם לא ביקר בה. ב-2009 שר החוץ של איסלנד בזמנו, אוסר סקארפינסון הביע חששות עמוקים ממשבר הטילים וקרא לקוריאה הצפונית לשוב לשולחן המשא ומתן עם הקהילה הבינלאומית. בשנת 2013 הגיש שגריר קוריאה הצפונית לאיסלנד שאינו תושב במדינה, את כתב האמנתו לנשיא איסלנד אולפור רגנר גרימסון. השניים דנו בין היתר בנושא הדיג, אנרגיה גאותרמית, ועוד. השגריר הושב לקוריאה הצפונית חודשיים בלבד לאחר מכן, בעקבות הטיהור של צ'אנג סונג-טק, אליו היה השגריר מקורב.
הקורפוס התשיעי של כוח קודס

| --- | --- |

 פרטים
 כינוי:  קורפוס אירופה, אמריקה ומדינות מזרח אסיה
 כינוי עבר:  כוח קודס
 מדינה:  איראן
 שיוך:  משמרות המהפכה
 סוג:  גיס
 בסיס האם:  טהראן
 אירועים ותאריכים
 תקופת הפעילות:  שנות ה-80 של המאה ה-20 – הווה
 נוצרה מתוך:  כוח קודס
 מקים היחידה:  אחמד וחידי
 מלחמות:  המלחמה העולמית בטרור מלחמת רוסיה-אוקראינה מלחמת חרבות ברזל
 נתוני היחידה
 ייעוד:  ביצוע התנקשויות נגד אויבי המשטר האיראני  ביצוע פיגועים על מנת להרתיע את המערב
 פיקוד
 יחידת אם:  כוח קודס
 מפקד נוכחי:  נהידיאן
הקורפוס התשיעי של כוח קודס או קורפוס אירופה, אמריקה ומדינות מזרח אסיה היא יחידה בכוח קודס הפועלת ברחבי מדינות אירופה, אסיה ואמריקה.
מטרות > העברת נשק לחזבאללה

אחת ממטרות היחידה היא להעביר לחזבאללה נשק ממפעלים ברוסיה ואזורים באירופה, היא עשה זאת על ידי העברת נשקים מנמלי אירופה ובעיקר נמלי איטליה, בספרד ובבלגיה בחיסוי "סיוע הומניטרי" ובחיסוי סחר בדברים אחרים.
מטרות > ביצוע התנקשויות וחטיפות

במהלך השנים היחידה בצעה התנקשויות נגד גורמים ישראלים ואחרים במערב. על מנת לעשות הוקמה תת-יחידה בשם יחידה 400 המובלת על ידי נאג'י שריפי זינדשטי ואחראית להתנקשויות של גורמים.
מטרות > ביצוע פיגועים

על מנת לבצע התנקשויות ולהטיל פחד במדינות יש פעמים בהם הקורפוס נאלץ לבצע פיגועים, בשביל לעשות זאת נוצרה יחידת הפיגועים בהובלת חאמד עבדללאהי.
מטרות > גיוס מוסלמים למשמרות המהפכה

היחידה משקיע את מאמצים לגייס באוסטריה וגרמניה מוסלמים וטורקים ליחידה. בתגובה לכך גרמניה מבצעת פשיטות כל מספר חודשים על המסגד המרכזי בהמבורג.
בסיסים > בסיסים באנגליה > המרכז האסלאמי באנגליה

המרכז האיסלאמי באנגליה (ICE) פועל כמטה הרשמי של האייתוללה חמינאי בבריטניה ומנהלו הוא הנציג הרשמי של בריטניה של המנהיג העליון של איראן. ICE ביצע שוב ושוב פעילויות קיצוניות איסלאמיסטיות המזוהות עם משמרות המהפכה האסלאמית (IRGC), ישות הכפופה לסנקציות טרור.
ביוני 2022 צולם בשטחי ICE המנון תעמולה המזוהה עם משמרות המהפכה - "מפקד הצדעה" - שנועד להקצין ילדים. בהמנון, ילדים בריטים נשבעים נאמנותם לחמינאי ובנכונותם להצטרף לצבא אפוקליפטי כדי להרוג יהודים וכופרים.
בסיסים > בסיסים באנגליה > התיכון האסלאמי בלונדון

אוניברסיטת אל-מוסטפא מקושרת ישירות למנהיג העליון של איראן, כאשר ראשה מונה על ידי חמינאי, ואחראי אליו. האוניברסיטה מזוהה עם משמרות המהפכה ומשמשת כמרכז הגיוס העולמי שלה למיליציות ותאי טרור. הנהגת אל-מוסטפא פתוחה לגבי קשריה עם טרוריסטים ייעודיים בבריטניה כמו חזבאללה.
בשנת 2022, ממשלת בריטניה הכירה בקשרים של אל-מוסטפא עם הטרור ובתפקידו בגיוס תלמידיו לכוח קודס של משמרות המהפכה - הכפוף לסנקציות טרור.
בסיסים > בסיסים באנגליה > אגודת הסטודנטים האסלאמיים

אגודת הסטודנטים האסלאמית (ISA) פועלת תחת משרדו של חמינאי. יש לו סניף בהמרסמית', לונדון. הוא אירח באינטרנט לפחות 8 מפקדי משמרות המהפכה, שם הם האדירו את הטרור, הפיצו אנטישמיות קיצונית ואף קראו לסטודנטים בריטים להצטרף לצבא האפוקליפטי שלהם, שיגרום - במילים שלהם - "לסיים את חייהם של ציונים ויהודים בכל מקום בעולם".
סעיד גאסמי, אחד ממפקדי משמרות המהפכה שדיבר עם סטודנטים בבריטניה, התפאר בהכשרת פעילי אל-קאעידה באירופה. אחר, חוסיין יטקה, הוא לוחם אנטישמי עמוק, שטען בעבר "היהודים יצרו הומוסקסואליות". עלי פאזלי - אחד המפקדים האלימים והקיצוניים ביותר של משמרות המהפכה - פנה גם הוא לסטודנטים בריטים, למרות היותו כפוף לסנקציות בבריטניה בגין הפרות חמורות של זכויות אדם.
הרשות פועלת מתוך Kanoon Towhid, בהאמרסמית'.
היסטוריה

ב-1992 צוות מחבלים של הקורפוס התנקש ב-3 בכירים כורדים והמתורגמן שלהם ששהו בברלין.
ב-2011 בן דוד של פקיד בטהרן נשכר להתנקש בשגריר סעודיה בארצות הברית, אך הניסיון נכשל והמתנקש נעצר.
ב-13 בפברואר 2012 חאמד עבדללאהי הוביל צוות שניסה לבצע פיגועים נגד הדיפלומטים בהודו וגאורגיה, הפיגועים נכשלו.
במאי 2016, סוחר סמים טורקי בשם ג'טין קוץ' נורה למוות בדובאי על ידי שני מתנקשים שהגיעו מקנדה שנשכרו על ידי היחידה.
ב־2017 באיסטנבול אנשים שנשכרו על ידי היחידה התנקשו בסעיד קרימיאן, מייסד רשת הטלוויזיה בשפה הפרסית GEM TV .
ב־2019 באיסטנבול אנשים שנשכרו על ידי היחידה התנקשו במסעוד מולאוי, מתנגד המשטר האיראני שניהל בערוץ הטלגרם הפופולרי שלו קמפיין נגד השחיתות באיראן.
ב־2020, במהלך ביקור בטורקיה, נחטף חביב שעב, פעיל פוליטי שחי בשוודיה, הוא הוברח לאיראן ובשנת 2023 הוצא להורג.
ביולי 2022 הופיע אדם חמוש סמוך לביתה של העיתונאית האיראנית־אמריקנית מסיח עלינז'אד בברוקלין, האדם נעצר והמשטרה מצאה ברכבו ציוד שנועד להתנקשות.
ב-15 בנובמבר 2022 קבוצת מחבלים בהובלת עלי רזה טג'יק מנסים להתנקש באמצעות פיגוע באיש עסקים ישראלי בגיאורגיה.
ב-29 במרץ 2024 לאחר חודשים שמשטרת לונדון הגנה על העיתונאי פוריה זרעטי של "איראן אינטרנשיונל" מתנקשים שנשכרו על ידי יחידה 840 מצאו אותו מחוץ לביתו בפרבר הלונדוני ודקרו אותו 4 פעמים, פוריה נפצע קשות אך שרד.
באוגוסט 2024 משרד המשפטים של ארצות הברית הגיש כתב אישום נגד אזרח פקיסטני שניסה לשכור מתנקש למשימת חיסול של הנשיא לשעבר דונלד טראמפ, מזכיר המדינה לשעבר מייק פומפאו והיועץ לביטחון לאומי לשעבר ג'ון בולטון.
בספטמבר 2024 כוח קודס התחיל את מבצע "מרקו פולו", מטרת המבצע הייתה לגייס סוכנים בצרפת על מנת שיפגעו בישראלים, אך המבצע נכשל לאחר שמשטרת צרפת גלתה תאי טרור בצרפת ועצרה 3 מהם.
תת-יחידות

קורפוס בוסניה והרצגובינה - קורפוס בוסניה והרצגובינה שבעבר היה הקורפוס השמיני, אחראי על בוסניה והרצגובינה ומדינות נוספות באזור, את הקורפוס הקימו חוסיין אללהכראם ומוחמד רזא נאקדי.
יחידת הפיגועים של כוח קודס - נקראת גם יחידה 400, יחידה זו אחראית על ביצוע פיגועים על מנת להרתיע מדינות ולהתנקש בגורמים על ידי שיתוף פעולה עם יחידה 840. את היחידה מוביל חאמד עבדללאהי.
יחידת ההתנקשויות והחטיפות - נקראת גם יחידה 840, יחידה זו אחראית על ביצוע התנקשויות נגד גורמים המהווים איום למשטר האיראני.
בכירים ביחידה

| שם | תפקיד | זמן פעילות | הערות |
| --- | --- | --- | --- |
| נהידיאן | מפקד היחידה | 2000-הווה |  |
| חוסיין אללהכראם | מפקד קורפוס בוסניה והרצגובינה | שנות ה-90 |  |
| מוחמד רזא נאקדי | מפקד קורפוס בוסניה והרצגובינה | שנות ה-90 |  |
| חאמד עבדללאהי | מפקד יחידת הפיגועים |  | זהותו נחשפה בדצמבר 2023 |
| לא ידוע | אחראי הפיגועים בגרמניה | 2020-2024 | המוסד התנקש בו בסוף אפריל 2024 |
| נאג'י שריפי זינדשטי | מפקד יחידת ההתנקשויות |  |  |
התמודדות עם היחידה > התמודדות ישראל

על מנת להחליש את הקורפוס המוסד פועל ביחד עם המשטרה במדינות שונות באירופה על מנת לסכל פיגועים, בנוסף סוכנים של המוסד באיראן מספר פעמים חיסלו בכירים בקורפוס.
התמודדות עם היחידה > התמודדות ישראל > פעולות נגד הקורפוס

ב-23 במאי 2022 סוכנים של המוסד התנקשו בבכיר בקורפוס שיוחסו לו ניסיונות פיגוע בגיאורגיה ובבנגקוק.
בדצמבר 2023 משטרת דנמרק והמוסד עצרו שבעה פעילי טרור שתכננו לבצע פיגועים בצפון אירופה.
ב-29 באפריל 2024 זמן קצר לאחר התקיפה הישראלית באיראן סוכנים שלפי דיווחים שייכים למוסד התנקשו בקצין בקורפוס שהיה אחראי על ביצוע פיגועים שבוצעו בגרמניה.
התמודדות עם היחידה > התמודדות ארצות הברית

ארצות הברית בדרך כלל ממנת מדינות כמו ישראל, ערב הסעודית ועוד שנלחמות בכוח קודס ובכך גם פוגעות ביחידה, אך מדי פעם ארצות הברית מחסלת בכירים כמו ב-3 בינואר 2020 כאשר חיל האוויר של ארצות הברית התנקש בקאסם סולימאני, מפקד כוח קודס לאחר שקיבלו מידע על כך שהקורפוס תכנן לבצע פיגועים נגד 4 שגרירויות של ארצות הברית הנמצאות באירופה.
התמודדות עם היחידה > התמודדות אירופה

מדינות אירופה בדרך כלל מתמודדות עם היחידה בסיכולי פיגועים עם עזרה של המוסד והטלת סנקציות על כוח קודס.
הערות שוליים

↑  דיווח: איראן מעבירה נשק לחיזבאללה דרך הים, באמצעות נמלים באירופה, באתר ynet, 14 במרץ 2024
1 2  ידידיה שלמן, גורם מודיעיני: נחשפה זהותם של מפקדי יחידת העילית בכוח קודס האיראני, באתר ערוץ 7, 24 בדצמבר 2023
1 2  Putting the Revolutionary Guard on the EU List of Terrorist Organizations, www.inss.org.il
1 2  Al-Quds Forces Associated with the Guards of the Islamic Revolution
1 2  UANI Europe Campaign, UANI (באנגלית)
1 2 3 4 5  UANI Europe Campaign, UANI (באנגלית)
↑  Putting the Revolutionary Guard on the EU List of Terrorist Organizations, www.inss.org.il
1 2 3 4 5 6 7  תחקיר: איך איראן משתמשת ב"מלאכי הגיהינום" לצורך איום, חטיפה והתנקשות
↑  Joshua Davidovich NEW! Get email alerts when this author publishes a new article You will receive email alerts from this author Manage alert preferences on your profile page You will no longer receive email alerts from this author Manage alert preferences on your profile page, Indian police say Revolutionary Guards behind Delhi attack, www.timesofisrael.com (באנגלית אמריקאית)
↑  ידידיה שלמן, גורם מודיעיני: נחשפה זהותם של מפקדי יחידת העילית בכוח קודס האיראני, באתר ערוץ 7, 24 בדצמבר 2023
↑   יניב קובוביץ, סוכל ניסיון של איראן להתנקש באיש עסקים ישראלי בגיאורגיה, באתר הארץ, 15 בנובמבר 2022
↑  i24NEWS, www.i24news.tv
↑  יחידה 400 של כוח קודס: הזרוע שמאחורי הרצח הטראגי של צבי קוגן הי"ד - בחדרי חרדים, באתר www.bhol.co.il, ‏2024-11-24
1 2  [https://digitalcommons.odu.edu/cgi/viewcontent.cgi?article=1008&context=gpis_etds Assessing the Role of the Islamic Revolutionary Guards Corps’
Extraterrit aterritorial Activities in A orial Activities in Attaining Ir ttaining Iran’s Foreign Policy Goals olicy Goals]
1 2  אחראים להוציא לפועל פיגועים בחו"ל, באתר "IsraelDefense‏", 19 במאי 2011
1 2 3 4  דיווח: ישראל חיסלה קצין משמרות מהפכה באיראן, באתר "סרוגים", 29 באפריל 2024
↑   דיווח: בכיר משמרות המהפכה שנהרג היה מעורב בפיגוע בהודו ב-2012, באתר הארץ, 23 במאי 2022
↑  בן יניב, דיווח: ארה"ב ניסתה לחסל בכיר נוסף בכוח קודס, באתר כאן – תאגיד השידור הישראלי, 11 בינואר 2020
↑  הכנסת משמרות המהפכה לרשימת ארגוני הטרור של האיחוד האירופי, באתר www.inss.org.il
יחסי אינדונזיה–שוודיה

| יחסי אינדונזיה–שוודיה |
| --- | --- |
אינדונזיה: שוודיה


אינדונזיה: שוודיה
שטח (בקילומטר רבוע)
1,904,569: 450,295
אוכלוסייה
284,801,318: 10,636,207
תמ"ג (במיליוני דולרים)
1,371,171: 593,268
תמ"ג לנפש (בדולרים)
4,814: 55,778
משטר
דמוקרטיה נשיאותית: מונרכיה חוקתית

יחסי אינדונזיה–שוודיה הם יחסי החוץ בין אינדונזיה לבין שוודיה. בשנים האחרונות שני העמים הראו נכונות לשיפור היחסים הדו-צדדיים, בין היתר בביקורים הדדיים. לאינדונזיה יש שגרירות בסטוקהולם המשויכת גם ללטביה, בעוד שלשוודיה יש שגרירות בג'קרטה המשויכת גם למזרח טימור.
הסכמים

שתי המדינות חתמו על מזכר הבנות כדי לחזק שיתוף פעולה דו-צדדי בנושאי פיתוח עירוני בר-קיימא, מדע, חדשנות, מחקר, בריאות וסביבה. אינדונזיה מעוניינת ללמוד יותר מניסיון שוודיה בתחום השמירה על הסביבה, בין היתר באמצעות פיתוח מקורות אנרגיה מתחדשים.
סחר והשקעות

שוודיה היא אחת משותפות הסחר החשובות של אינדונזיה באירופה, והסחר הבילטרלי עם אינדונזיה הוא הגבוה ביותר בין מדינות סקנדינביה. היקף הסחר בין אינדונזיה לשוודיה הגיעה ל-1.05 מיליארד דולר ב-2011 וגדל ל-1.46 מיליארד דולר בשנת 2012. בשנת 2011 ההשקעות השוודיות באינדונזיה עמדו סביב $916,000 ב-9 פרויקטים. ב-2012 הנתונים עלו ל-5.2 מיליון דולר ב-11 פרויקטים.
יחסי אינדונזיה–ונצואלה

| יחסי אינדונזיה–ונצואלה |
| --- | --- |
אינדונזיה: ונצואלה


אינדונזיה: ונצואלה
שטח (בקילומטר רבוע)
1,904,569: 912,050
אוכלוסייה
284,801,318: 28,471,082
תמ"ג (במיליוני דולרים)
1,371,171: 482,359
תמ"ג לנפש (בדולרים)
4,814: 16,942
משטר
דמוקרטיה נשיאותית: רפובליקה פדרלית

יחסי אינדונזיה–ונצואלה הם היחסים הבילטרליים של הרפובליקה של אינדונזיה וונצואלה. מאז היחסים הדיפלומטיים שנוסדו בשנת 1959, אינדונזיה וונצואלה נהנים מקשרים ידידותיים. שתי המדינות הסכימו להרחיב את קשרי הסחר וההשקעה, בעיקר בענפי התיירות, הטכנולוגיה, הכימיקלים והגז הטבעי. אינדונזיה וונצואלה חברים בארגונים רב-צדדיים כמו ארגון הסחר העולמי (WTO), המדינות הבלתי-מזדהות והפורום לשיתוף פעולה במזרח אסיה–אמריקה הלטינית.
היסטוריה

אינדונזיה וונצואלה כוננו יחסים דיפלומטיים ב-10 באוקטובר 1959. אינדונזיה פתחה את שגרירותה בקראקס בשנת 1977 וונצואלה פתחה ב-1981.
באוגוסט 2000, ביקר נשיא ונצואלה, הוגו צ'אווס בג'קרטה, ונפגש עם נשיא אינדונזיה עבד א-רחמן וחיד. לאחר מכן, בחודש שלאחר מכן, בין התאריכים 26–28 בספטמבר 2000, ביקר נשיא אינדונזיה עבד א-רחמן וחיד בקראקס כדי להשתתף בפסגת OPEC, ונפגש עם הוגו צ'אווס. ונצואלה תרמה שני מיליון דולר עבור המאמץ להקלה מייד לאחר שהצונאמי הרס את אצ'ה בשנת 2004. ונצואלה גם קידמה את החינוך באצ'ה על ידי הקמת המכון לפוליטכניקה של ונצואלה–אינדונזיה באצ'ה שנחנך בשנת 2009.
סחר וכלכלה

במסחר הדו-צדדי בין אינדונזיה וונצואלה חלה עלייה מרשימה, והוא שולש בתוך חמש שנים בין 2003 ו-2008. בשנת 2003 הסחר עמד על רק 24.93 מיליון דולר, עלה ל-82.55 מיליון דולר בשנת 2007, ול-92.27 מיליון דולר בשנת 2008. בשנת 2009 המסחר הדו-צדדי עלה ל-96 מיליון דולר. מאינדונזיה ייבאה ונצואלה טקסטיל, כותנה, גומי טבעי, סיבים, מוצרי עץ, ציוד חשמלי, הנעלה וציוד ספורט, תוך ייצוא פלסטיק, אמיד ציקלי, סיליקון דו-חמצני וסגסוגות אלומיניום לאינדונזיה. מאזן הסחר הוא לטובת אינדונזיה, עם יצוא אינדונזי בשווי 79.19 מיליון דולר לוונצואלה בשנת 2009.
נציגויות דיפלומטיות

אינדונזיה מחזיקה בוונצואלה שגרירות בקראקס.
ונצואלה מחזיקה באינדונזיה שגרירות בג'קרטה.
יחסי איטליה–רוסיה

| יחסי איטליה–רוסיה |
| --- | --- |
איטליה: רוסיה


איטליה: רוסיה
שטח (בקילומטר רבוע)
301,340: 17,098,242
אוכלוסייה
59,226,978: 144,335,057
תמ"ג (במיליוני דולרים)
2,254,851: 2,021,421
תמ"ג לנפש (בדולרים)
38,071: 14,005
משטר
רפובליקה פרלמנטרית: רפובליקה פדרלית

יחסי איטליה–רוסיה הם יחסי החוץ הדו-צדדיים בין שתי המדינות. שתי המדינות הן חברות מלאות של מועצת אירופה ושל הארגון לביטחון ולשיתוף פעולה באירופה.